ועדת הכספים, כנסת 19, פרוטוקול מספר 358, 2014-06-16 13:00

ניסן סלומינסקי: אנחנו דנים בתקנות הפיקוח על שירותים פיננסיים (קופות גמל) (העברת כספים בין קופות גמל) (תיקון), התשע"ד-2013.

<עבד גאבר חסדייה: מנהל מחלקת קופות גמל במשרד האוצר.

<עבד גאבר חסדייה: בתקנות האלה אנחנו בעצם מתקנים תקנות של שר האוצר משנת 2008, תקנות שמסדירות את כל נושא העברת הכספים בין קופות גמל.

<עבד גאבר חסדייה: בתקנות האלה אנחנו בעצם מבצעים התאמה להוראות דין שהשתנו עד עתה.

<עבד גאבר חסדייה: אנחנו גם מתקינים תקנה חדשה שמסדירה את אופן הפיצוי של העמיתים בעת עיכוב בהעברת כספים על ידי מה שנקרא קופה מקבלת.

<עבד גאבר חסדייה: אנחנו גם מבטלים את האפשרות לפיצול כספים בקרנות השתלמות דבר שלטעמנו יצר לכאורה איזשהו תכנון מס או עקיפה של הוראות מס שלטעמנו היא בלתי לגיטימית.

ניסן סלומינסקי: דיברת על שלוש נקודות.

<עבד גאבר חסדייה: כן.

ניסן סלומינסקי: תסביר בקיצור כל נקודה כדי שנבין.

<עבד גאבר חסדייה: לגבי התאמה להוראות דין חדשות.

ניסן סלומינסקי: על מה מדובר כאן?

ניסן סלומינסקי: נניח שיש לי כסף בקופת גמל מסוימת שאני לא מרוצה ממנה ורוצה להעביר לקופה אחרת.

<עבד גאבר חסדייה: נכון.

<עבד גאבר חסדייה: אלה התקנות הקיימות שמסדירות את כל ההליך של העברת כסף בין קופות גמל מבחינת לוחות זמנים וכולי.

ניסן סלומינסקי: השאיפה שלנו היא שזה יהיה כמה שיותר פשוט כדי להגדיל את התחרות.

<עבד גאבר חסדייה: מבחינת סוגי הקופות שניתן להעביר, מה הסייגים להעברת כספים, מה קורה בכיסוי הביטוחי שנלווה לאותה קופת גמל או קרן פנסיה בעת שאני מעביר כספים.

<עבד גאבר חסדייה: כל הדברים האלה מוסדרים כבר היום בתקנות שקיימות.

<עבד גאבר חסדייה: אנחנו באים לתקן את התקנות האלה.

<עבד גאבר חסדייה: זה בעקבות שינויים בהוראות דין אחרות שקשורות לתקנות האלה ובעקבות ביקורות שביצענו וראינו שנכון לבצע תוספות לתקנות האלה וכן ביטול של תקנות שלטעמנו היה בהן לכאורה כדי לבצע תכנון מס בלתי לגיטימי או במקרים מסוימים אפילו לפגוע בעמיתים כמו במקרה של איחוד חשבונות בקופות גמל.

<עבד גאבר חסדייה: אנחנו מבטלים תנאי שהיה קיים לגבי העברת כספים בין קופת גמל לתגמולים לקרן פנסיה, לפיו יכולת להוון את הכסף, זאת אומרת, למשוך את הכסף הזה בצורה חד פעמית רק אחרי חמש שנים ממועד ההעברה.

<עבד גאבר חסדייה: הסיבה לתנאי הזה הייתה שבקופות גמל (תגמולים) החל משנת 2003 חל מס רווחי הון מעבר להפקדה מעל סכום מסוים.

<עבד גאבר חסדייה: המס הזה בוטל בצורה רטרואקטיבית בשנת 2009 ולכן לא היה טעם להשאיר את אותו תנאי.

<עבד גאבר חסדייה: לכן אנחנו מבטלים את התנאי הזה שקיים בתקנות.

ניסן סלומינסקי: מתי זה היה?

<אייל לב ארי: מ-2003 עד 2005.

<עבד גאבר חסדייה: לא.

<עבד גאבר חסדייה: מס רווחי הון חל מ-2003 ועדיין קיים.

<עבד גאבר חסדייה: בקופות גמל ספציפית הוא חל בשנת 2003, מעבר להפקדות מעל סכום מסוים.

<אייל לב ארי: מעל המוטבת.

<עבד גאבר חסדייה: כן, מעבר למה שנקרא הפקדה מוטבת.

<עבד גאבר חסדייה: בשנת 2009, במסגרת חוק ההסדרים, בוטל המס הזה בקופות גמל רטרואקטיבית ולכן אותו תנאי שהיה קיים לגבי העברת כספים מקופות גמל לתגמולים לקופות גמל לקצבה, אנחנו מבטלים אותו כי אין הבדלי מיסוי בין קופות גמל לקצבה לבין קופות גמל לתגמולים.

<עבד גאבר חסדייה: אנחנו גם מתקנים את ההגדרה של קופת גמל סגורה.

<עבד גאבר חסדייה: קופת גמל סגורה לפי התקנות היא קופת גמל שלא ניתן לבצע אליה העברת כספים.

<עבד גאבר חסדייה: יש מה שנקרא קופות גמל מבטיחות תשואה.

<עבד גאבר חסדייה: השמות של הקופות האלה וגם המספר שלהן התעדכן בשנת 2008 ולכן אנחנו מפנים בתיקון של התקנות לתקנות הפיקוח על שירותים פיננסיים (קופות גמל, דמי ניהול) כאשר בתקנות האלה מופיעה הרשימה המעודכנת של מה שנקרא קופות גמל מבטיחות תשואה.

<עבד גאבר חסדייה: בנוסף לכך אנחנו מחדדים לגבי מה שנקרא קופות גמל מרכזיות לפיצויים, שזה מוצר שהוא סגור להפקדות חדשות וסגור להצטרפות של עמיתים חדשים אבל עם זאת אנחנו עדיין רואים מקום לאפשר העברת כספים בין קופות גמל מרכזיות לפיצויים.

<עבד גאבר חסדייה: קופות גמל מרכזיות לפיצויים הן קופות גמל שהמעסיק חסך בהן לצורך תשלומי הפיצויים עבור עובדיו ואנחנו עדיין רואים שבמקרה בו המעסיק מצליח להשיג תנאים טובים יותר מבחינת למשל דמי ניהול, הוא עדיין יוכל להעביר את הכספים האלה.

<עבד גאבר חסדייה: לכן אנחנו מחדדים שלגבי הקופות האלה, עדיין יהיה ניתן לבצע ניוד.

<עבד גאבר חסדייה: אנחנו מוסיפים סייג נוסף שלא היה קיים בתקנה 4 לתקנות, תקנה שמדברת על הסייגים לפיהם לא ניתן לבצע העברת כספים בין קופות גמל.

<עבד גאבר חסדייה: הסייג קובע שבמקרה שאתה מעביר כספים לקרן פנסיה חדשה, אתה לא יכול להמשיך להיות פעיל בקופת גמל אחרת וזאת כדי למנוע מצב שבו העמית נהנה מאגרות חוב מיועדות שמעניקה המדינה לקרנות החדשות והוא ממשיך להפקיד לקופת גמל אחרת.

<עבד גאבר חסדייה: בכך הוא בעצם מבצע איזשהו תכנון, לזכות מצד אחד באגרות החוב המיועדות ומצד שני ממשיך להיות פעיל בקופת גמל לא משלמת או בקופת ביטוח.

<עבד גאבר חסדייה: בתקנה 6 לתקנות – תקנה 6 דנה בכל נושא הפיצוי לעמיתים במקרה של עיכוב בהעברת הכספים – עד היום התקנה טיפלה בעצם במקרה שבו קופה שאמורה להעביר את הכסף מתעכבת בביצוע ההעברה כי לא חשבנו שיהיה מצב שהקופה המקבלת תעכב את תהליך ההעברה כי יש לה אינטרס לקבל את הכספים אבל מביקורות שעשינו ראינו שהמצב הוא לא כזה.

<עבד גאבר חסדייה: לכן הכנסנו התייחסות למצב.

ניסן סלומינסקי: למה היא מעכבת?

ניסן סלומינסקי: סתם רשלנות?

<עבד גאבר חסדייה: זה בהחלט יכול להיות בגלל רשלנות.

<עבד גאבר חסדייה: שוב, האינטרס הכלכלי הוא לבצע את העברת הכספים כמה שיותר מהר, אבל נתאר מצב שזה הגיע לאותו פקיד בחברה המנהלת והוא שכח לטפל באותה בקשה, דבר שעיכב את התהליך בחודשיים ובינתיים העמית הפסיד את התשואה החיובית שהייתה לאותה קופה.

<עבד גאבר חסדייה: לכן אנחנו קובעים איזושהי נוסחה לפיצוי אותו עמית או לשפות אותו על הנזק שנגרם לו.

<עבד גאבר חסדייה: דבר אחרון.

<עבד גאבר חסדייה: אנחנו מתקנים את תקנה 9 לתקנות, תקנה שדנה בכל הנושא של איחוד ופיצול חשבונות לקופות גמל כאשר אנחנו בעצם מבטלים את האפשרות לפצל חשבונות עמית בקרנות השתלמות.

<עבד גאבר חסדייה: שוב, קרנות השתלמות זה מוצר שאתה יכול למשוך את הכספים ממנו רק אם צברת שש שנות ותק.

<עבד גאבר חסדייה: התקנה שקיימת היום שמאפשרת פיצול כספים בקרנות השתלמות מאפשרת לכאורה לעקוף את התנאי הזה.

ניסן סלומינסקי: שם יש תנאים מיוחדים.

<עבד גאבר חסדייה: כן.

<עבד גאבר חסדייה: על מנת לשמר את המצב הקיים אנחנו מבטלים את האפשרות לפצל כספים בקרנות השתלמות.

<עבד גאבר חסדייה: אנחנו גם מבצעים תיקון בכל מה שקשור לאיחוד חשבונות בקופות גמל ובקרנות השתלמות כאשר אנחנו בעצם קובעים שאיחוד החשבונות ייעשה רק אם הכספים נזילים וזאת כדי למנוע מצב בו איחוד החשבונות יגרום לפגיעה כלשהי בעמיתים מבחינת צבירת הוותק.

ניסן סלומינסקי: יש לי שאלה מפתיעה.

ניסן סלומינסקי: קופות הגמל, כל התנודות האלה, על איזה סכום זה יכול לדבר?

<עבד גאבר חסדייה: בהעברות הכספים בקופות הגמל לבד, בלי קרנות הפנסיה ובלי ביטוחי המנהלים, הסכום נע סביב העשרים מיליארד שקלים בשנה.

<עבד גאבר חסדייה: אני מזכיר שסך הנכסים של קופות הגמל בלי קרנות השתלמות הוא סביב ה-180 מיליארד.

ניסן סלומינסקי: שאלה ליועץ המשפטי.

ניסן סלומינסקי: אנחנו כאן עומדים להצביע על עשרים מיליארד שקלים.

ניסן סלומינסקי: אני יכול להצביע לבד על זה או שאני צריך לדחות את ההצבעה עד שיהיו כאן עוד חברי כנסת?

<אייל לב ארי: זה לשיקולך.

ניסן סלומינסקי: על 800 מיליון שקלים אמרו שזה לא יפה שאני מצביע לבד, וכאן אני יכול להצביע על עשרים מיליארד.

ניסן סלומינסקי: אני יכול להצביע לבד?

<קריאה: זה משודר.

<קריאה: זה בסדר.

<קריאה: לא יכולים להגיד שזה במחשכים.

ניסן סלומינסקי: גם קודם זה שודר.

ניסן סלומינסקי: בסדר.

ניסן סלומינסקי: תקריאו.

ניסן סלומינסקי: כשנגיע להצבעה, נצטרך להחליט.

<דודי קופל: תקנות הפיקוח על שירותים פיננסיים (קופות גמל) (העברת כספים בין קופות גמל) (תיקון),

<דודי קופל: בתוקף סמכותי לפי סעיפים 23 ו-60 לחוק הפיקוח על שירותים פיננסיים (קופות גמל) התשס"ה-2005 (להלן – החוק) ובאישור ועדת הכספים של הכנסת, אני מתקין תקנות אלה.

<דודי קופל: תיקון תקנה 1 בתקנה 1 לתקנות הפיקוח על שירותים פיננסיים (קופות גמל) (העברת כספים בין קופות גמל), התשס"ח-2008 (להלן – התקנות העיקריות) – בהגדרה "מועד קבלת הבקשה", בסופה יבוא "ונמסרו טפסי הצטרפות מלאים ותקינים".

<דודי קופל: סיכמנו עם היועץ המשפטי שאנחנו מוחקים את המילה "ותקינים".

<דודי קופל: בהגדרה "קופת גמל סגורה" - במקום פסקה (2) יבוא: "(2) קופת גמל מבטיחת תשואה כהגדרתה תקנות הפיקוח על שירותים פיננסיים (קופות גמל) (דמי ניהול), התשע"ב-2012".

<דודי קופל: בפסקה (3), במקום "קופת גמל שלפי" יבוא "קופת גמל, למעט קופת גמל מרכזית לפיצויים, שלפי".

<דודי קופל: תיקון תקנה 2 בתקנה 2 לתקנות העיקריות – בתקנת משנה (א), במקום פסקה (2) יבוא: "(2) קופת גמל לתגמולים, ובלבד שדהקופה המקבלת היא קופת גמל משלמת לקצבה".

<דודי קופל: בתקנת משנה (ד) בפסקה (2) - ברישה, במקום "לקופת גמל לקצבה כספים ממרכיב הפיצויים" יבוא "לקופת גמל לקצבה, לגבי עמית שגילו מתחת לשישים, כספים ממרכיב הפיצויים".

<דודי קופל: בפסקת משנה (א), אחרי "תגמולי המעביד" יבוא "ומרכיב תגמולי העובד".

<אייל לב ארי: את זה הסברתם?

<אייל לב ארי: לפני שישים ואחרי שישים, הסברתם?

<דודי קופל: לא.

<דודי קופל: לא הסברנו.

<עבד גאבר חסדייה: כיום התקנות לא מאפשרות העברת כספים, כספי פיצויים, ללא העברת מה שנקרא מרכיב התגמולים שאלה הכספים שמפקיד העובד והמעביד עבורו.

<עבד גאבר חסדייה: אנחנו הולכים לסייג זאת לעמיתים שהגיעו כבר לגיל שישים מאחר שאנחנו לא רוצים למנוע מהעמיתים שיש להם כספי פיצויים והם מעוניינים להמיר אותם לקצבה חודשית לבצע את ההעברה הזאת נניח מקופת גמל אישית לפיצויים לקרן פנסיה.

<עבד גאבר חסדייה: לכן אנחנו בעצם מתירים למי שגילו עולה על שישים, לבצע העברת כספי פיצויים ללא צורך בהעברת כספי תגמולים.

<דודי קופל: תיקון תקנה 4 בתקנה 4 לתקנות העיקריות, אחרי פסקה (7) יבוא: "(8) העמית הגיש בקשת העברה לקרן חדשה זכאית מקופת גמל שאינה קרן חדשה זכאית, והוא ממשיך להיות עמית פעיל בקופת הגמל המעבירה".

<דודי קופל: תיקון תקנה 6 בתקנה 6 לתקנות העיקריות – בתקנות משנה (א) עד (ג), בכל מקום, במקום "רווחי" יבוא "תשואת".

<דודי קופל: בתקנת משנה (ב), במקום הסיפה החל במלים "בתוך עשרת ימי עסקים" יבוא "בתוך חמישה עשר מי עסקים מהמועד שבו נודע לו כאמור, בצירוף הפרשי הצמדה וריבית כהגדרתם בחוק פסיקת ריביתו הצמדה, התשכ"א-1961, על ההפרש כאמור, מהמועד שבו נודע לו כאמור ועד יום תשלומו בפועל".

<דודי קופל: אחרי תקנת משנה (ג) יבוא: "(ג1) לא העביר גוף מנהל של קופה מקבלת בקשה לגוף מנהל של קופה מעבירה במועד שנקבע לכך לפי הוראות הממונה, או שעוכבה העברת כספים בשל דחיית בקשה על ידי גוף מנהל של קופה מעבירה והגוף המנהל של הקופה המקבלת אחראי לעיכוב האמור, ייזקוף הגוף המנהל של הקופה המקבלת לחשבונו של העמית בקופה, מתוך דמי הניהול שהוא גובה בשל ניהול הקופה, את ההפרש החיובי, ככל שישנו, בין סכום היתרה הצבורה שלפי פסקה (1) לבין צירוף סכום היתרה הצבורה שלפי פסקה (2) והסכומים שלפי פסקה (3), וזאת בתוך 15 ימי עסקים ממועד קבלת הכספים מן הגוף המנהל של קופת הגמל המעבירה: היתרה הצבורה שהייתה עומדת לזכות העמית אילו הועברה בקשת ההעברה על ידי הגוף המנהל של הקופה המקבלת במועד האחרון שבו ניתן היה להעביר את הבקשה כאמור לפי הוראות הממונה.

<דודי קופל: היתרה הצבורה שהועמדה בפועל לזכות העמית במועד העברת הכספים.

<דודי קופל: סכומים שהעביר הגוף המנהל של הקופה המקבלת לחשבונו של העמית לפי תקנת משנה (ג)".

<דודי קופל: כהסדר, הנוסחה שמגולמת כאן נועדה לבטא שהפיצוי שיקבל העמית מהקופה המקבלת הוא פיצוי שגם לוקח בחשבון פיצוי שניתן מהקופה המעבירה.

<דודי קופל: בתקנת משנה (ד), במקום "הוראות תקנה זו" יבוא "הוראות תקנות משנה (א) עד (ג)".

<דודי קופל: על פסקה (5), בתיאום עם היועץ המשפטי, החלטנו לוותר.

<אייל לב ארי: אתם ביקשתם למחוק.

<דודי קופל: כן.

<דודי קופל: החלפת תקנה 9 במקום תקנה 9 לתקנות העיקריות יבוא: "9.

<דודי קופל: איחוד ופיצול חשבונות איחוד חשבונות של עמית בקופת גמל לתגמולים על ידי קבלת כספים שהועברו מחשבון העמית בקופת גמל לתגמולים אחרת או מחשבון אחר באותה קופה, לגבי תשלומים בשל עמית-עצמאי שהופקדו לקופה לפני יום א' בטבת התשס"ו (1 בינואר 2006), יבוצע רק אם במועד האיחוד העמית היה זכאי למשוך את הכספים בפטור ממס, בכל אחד מן החשבונות שאוחדו.

<דודי קופל: איחוד חשבונות של עמית בקרן השתלמות על ידי קבלת כספים שהועברו מחשבון העמית בקרן השתלמות אחרת או מחשבון אחר באותה קרן יבוצע רק אם במועד האיחוד העמית היה זכאי למשוך אל הכספים שמקורם היה בהפקדה המוטבת כהגדרתה בסעיף 9(16(א) או 16(ב) לפקודת מס הכנסה, בפטור ממס, בכל אחד מן החשבונות שאוחדו.

<דודי קופל: לא ניתן להעביר חלק מן הכספים שנצברו לזכותו של עמית מקופה מעבירה שהיא קרן השתלמות, בין על ידי העברת חלק מן הכספים בחשבון לחשבון אחר באותה קרן ובין על ידי העברת חלק מן הכספים בחשבונו בקרן ההשתלמות לחשבונו בקרן השתלמות אחרת.

<דודי קופל: לעניין זה, אין נפקא מינה אם החשבון האחר או החשבון בקרן ההשתלמות האחרת היו קיימים לפני ההעברה או שנפתחו לצורך ההעברה.

<דודי קופל: בהעברת חלק מן הכספים שנצברו לזכותו של עמית מקופה מעבירה שהיא קרן חדשה לקופה מקבלת שהיא קרן חדשה, יועברו הכספים מכל אחד ממרכיבי החשבון שפוצל, עד להשלמת הסכום המועבר, לפי סדר הפקדתם, מן המועד המאוחר ביותר עד המועד המוקדם ביותר".

<דודי קופל: תחילה תחילתן של תקנות אלה שלושים ימים מיום פרסומן.

ניסן סלומינסקי: צבי, כשאתה לא היית כאן, שאלתי שאלה ואתה אולי תעזור לי להחליט.

ניסן סלומינסקי: הנושא הזה בו מדובר כאן, העברת כספים מקופות גמל, מדבר על סדר גודל של עשרים מיליארד שקלים שיכולים לנוע.

ניסן סלומינסקי: אני נמצא כאן לבד.

ניסן סלומינסקי: אני יכול להצביע על זה לבד, על עשרים מיליארד שקלים או לא?

<צבי: לא.

ניסן סלומינסקי: אתה אומר לא.

ניסן סלומינסקי: אם כן, לכנס את כל חברי הוועדה.

ניסן סלומינסקי: על דעת המקום ועל דעת הזמן, למרות שמדובר על עשרים מיליארד שקלים, אנחנו ניקח אחריות ואנחנו כן נצביע על זה לבד.

ניסן סלומינסקי: חברי הכנסת האחרים שמכירים את סדר היום, החליטו מיוזמתם לא לבוא ולכן אני אצביע היום לבד.

ניסן סלומינסקי: אתה תשבח אותי בנושא הזה, כי אם לא היינו עושים כך, חצי מעבודת הוועדה הייתה נעצרת.

ניסן סלומינסקי: מי בעד אישור התקנות עם התיקונים שתוקנו?

ניסן סלומינסקי: בעד – פה אחד

ניסן סלומינסקי: התקנות אושרו פה אחד.

ניסן סלומינסקי: תודה רבה.

ניסן סלומינסקי: הישיבה נעולה.